કરાંચી : આ મહિને આયોજીત એશિયા કપ અને ત્યાર બાદ ટી-20 વર્લ્ડ કપની પાકિસ્તાન ટીમની જાહેરાત થઇ ગઇ છે. પાકિસ્તાની પસંદગીકારોએ 15 સભ્યોની ટીમમાં ઓપનર અહેમદ શહેજાદ અને ફાસ્ટ બોલર ઉમર ગુલને આઉટ કરી દીધા છે. સાથે જ શાહિદ આફ્રીદીને ટી-20 ટીમનો કેપ્ટન બનાવી દીધો છે. પાકિસ્તાની ટીમમાં ફાસ્ટ બોલર રૂમાન રઇન અને હરફમોલા મોહમ્મ્દ નવાઝનો ટીમમાં સમાવેશ કરવામાં આવ્યો છે. જ્યારે ટેસ્ટનાં દિગ્ગજ બેટ્સમેન ખુર્રમ મંજુરને પણ પહેલી વાર ટી-20 ટીમમાં સમાવવામાં આવ્યો છે. જ્યારે ખરાબ ફોર્મમાં રહેલા શહેજાદ અને ગુલને બહાર કરી દેવાયા છે.